Document ID: 31994R3062

Title and Content:
ΚΑΝΟΝΙΣΜΟΣ (ΕΚ) αριθ. 3062/94 ΤΗΣ ΕΠΙΤΡΟΠΗΣ της 15ης Δεκεμβρίου 1994 για την τροποποίηση του κανονισμού (ΕΟΚ) αριθ. 3061/84 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 5 παράγραφος 5, Εκτιμώντας: ότι στον κανονισμό (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2830/94 (4) προβλέπονται οι προσθεμίες για την πληρωμή της ενισχύσεως στην παραγωγή ελαιολάδου- ότι, για να ισχύσουν οι δεσμεύσεις που αναλήφθηκαν στο πλαίσιο της συμφωνίας για τις γεωργικές τιμές τον Ιούλιο 1994 σχετικά με τις προθεσμίες για την πληρωμή των ενισχύσεων, συμπεριλαμβανομένων των προκαταβολών, στους παραγωγούς και για να συμβάλλουν στην καθιέρωση ενός συστήματος πληρωμής του οποίου η διαχείριση θα είναι δυνατόν να είναι αποτελεσματικώτερη, πρέπει να καθοριστούν επακριβέστερες προθεσμίες για την πληρωμή των ενισχύσεων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το κείμενο του άρθρου 12β του κανονισμού (ΕΟΚ) αριθ. 3061/84 αντικαθίσταται από το ακόλουθο κείμενο: "Άρθρο 12β 1. Το κράτος μέλος καταβάλλει την ενίσχυση στην παραγωγή στους ελαιοκαλλιεργητές των οποίων η μέση παραγωγή είναι μικρότερη από την ποσότητα που αναγράφεται στο άρθρο 5 παράγραφος 2 πρώτο εδάφιο του κανονισμού αριθ. 136/66/ΕΟΚ και του οποίου η αίτηση για την χορήγηση ενίσχυσης συνοδεύεται από την απόδειξη μεταποιήσεως των ελιών σε εγκεκριμένο ελαιοτριβείο, από τις 16 Οκτωβρίου κάθε περιόδου εμπορίας και το αργότερο στις 31 του επομένου Δεκεμβρίου. 2. Το κράτος μέλος καταβάλλει την προκαταβολή που αναφέρεται στο άρθρο 12 του κανονισμού (ΕΟΚ) αριθ. 2261/84 από τις 16 Οκτωβρίου κάθε περιόδου εμπορίας. 3. Το κράτος μέλος καταβάλλει το υπόλοιπο της ενισχύσεως στους παραγωγούς των οποίων η μέση παραγωγή είναι τουλάχιστον ίση με την ποσότητα που αναγράφεται στο άρθρο 5 παράγραφος 2 πρώτο εδάφιο του κανονισμού αριθ. 136/66/ΕΟΚ εντός 90 ημερών μετά από τον καθορισμό από την Επιτροπή της πραγματικής παραγωγής για την εν λόγω περίοδο καθώς και του μοναδιαίου ποσού της ενισχύσεως στην παραγωγή που προβλέπεται από το άρθρο 17α παράγραφος 3 του κανονισμού (ΕΟΚ) αριθ. 2261/84. Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Δεκεμβρίου 1994.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2723
2639
239
2707
712
3581

EuroVoc IDs (Expanded): 2723
2639
239
2707
712
3581

Dataset Source: meu

Split: train